Самјуел Морланд
Самјуел Морланд (; 1625 — 30. децембар 1695) био је енглески академик, дипломата, шпијун, проналазач и математичар 17. века. Сматра се заслужним за развој рачунарске опреме, хидраулике и парне машине.

Образовање 
Син је Томаса Морланда, ректора цркве у Беркширу. Образован је на факултету у Винчестеру и Магдалена колеџу у Кембриџу, чији је члан постао 1649. године. Морланд је посветио много времена учењу математике, а и веома добро је научио латински, као и грчки, хебрејски и француски језик, културу и дипломатију. Док је био предавач на Кембриџу, први пут се сусрео са Самјуелом Пеписом, са којим је остао у контакту до краја живота.

Дипломата 
Активно је пратио политичке догађаје и по напуштању Кембриџа прихатио је државну службу. Пословно је путовао за Шведску 1653, а 1655. године послао га је Оливер Кромвел на мисију, у Италију, да протествује због радњи предузетих против Валдензијана од династије Савоја. Остао је у Женеви неко време, као амбасадор. Написао је књигу: Историја евангеличких цркава у долини Пијемонта (1658).

Лични живот и породица 
Од 1677. године живео је у Воксолу. Био је ожењен три пута:

 Године 1657. оженио је ћерку барона са којом је имао троје деце. Умрла је 1668. године.

 Године 1670. оженио је ћерку Роџа Харнета, са којом је имао двоје деце. Умрла је 1674. године.

 Године 1676. оженио је Ану Филдинг, у Солихалу, сестру Роберта Филдинга. Умла је 1680. године.

Постоје споменици посвећени Морландовим женама у Вестминстерској опатији.

Почео је да слепи 1692. године. Три године касније, 30. децембра 1695. године, умро је и сахрањен je, 6. јануара 1696, у цркви Светог Павла, у Хамерсмиту.

Референце

Спољашње везе 

 Живот и рад Самјуел Морланда 
 

Рођени 1625.
Умрли 1695.
Енглески математичари
Проналазачи
Енглези
Британски шпијуни
Британске дипломате
Британски проналазачи
Британски криптографи
Историја рачунарства
Британски математичари